आरोपों में घिरे राणा जांच कमेटी में शामिल, विरोध
पुरानेटिप्पर की सप्लाई के मामले में पंजाब सफाई मजदूर फेडरेशन ने निगम की वर्कशाप से प्राइवेट मुलाजिम सुशील राणा को तुरंत हटाने की मांग की है। यूनियन नेता सन्नी सहोता, नरेश प्रधान, विक्रम कल्याण ने कहा कि वर्कशाप में गड़बड़ी हुई और वर्कशाप में तैनात प्राइवेट मुलाजिम राणा को ही जांच कमेटी में शामिल करने से साफ हो गया है कि इस मामले में बड़े अफसर शामिल हैं। सुशील को वर्कशाप से हटाया जाए और निष्पक्ष जांच के लिए जांच कमेटी से भी निकाला जाए। यूनियन ने एतराज जताया कि स्वच्छ भारत मिशन की करोड़ों रुपए की मशीनरी का जिम्मा एक प्राइवेट मुलाजिम को क्यों दिया गया है। मजदूर फेडरेशन ने आरोप लगाया कि निगम के करोड़ों रुपए की मशीनरी की जिम्मेवारी एक प्राइवेट मुलाजिम को सौंपना ही इस बात का सबूत है कि निगम अफसर भी गड़बड़ी में शामिल हैं। उन्होंने कहा कि इस मुद्दे पर मुलाजिम यूनियनें एकजुट हैं। यूनियन के चेयरमैन नरेश प्रधान ने कहा कि टिप्पर की गलत सप्लाई पर वाहन निर्माता कंपनी ने डीलर के दो कर्मचारियों को काम से निकाल दिया है लेकिन निगम नहीं जान पाया है कि कौन जिम्मेवार है। राणा के प्रति अफसरों का मोह समझ नहीं रहा।
जांचमें शामिल नहीं हुए राणा | जॉइंटकमिश्नर ने शुक्रवार को एसई लखविंदर सिंह के साथ मीटिंग की। मीटिंग में सुशील राणा की मौजूदगी जरूरी थी लेकिन राणा के नहीं आने से जांच का काम शुरू नहीं हो पाया।
एसई, हेल्थ अफसर समेत 4 को कारण बताओ नोटिस
पुरानेटिप्पर की सप्लाई के मामले में जांच अफसर जॉइंट कमिश्नर डॉक्टर जय इंदर सिंह ने ओएंडएम विभाग के एसई लखविंदर सिंह, हेल्थ अफसर डॉक्टर श्रीकृष्ण, सुशील राणा और संजीव कालिया को कारण बताओ नोटिस जारी किया है। मंगलवार तक लिखित जवाब देना होगा। डॉ. जय इंदर ने शुक्रवार को सभी को बुलाया था पर एसई लखविंदर सिंह ही मीटिंग में शामिल हुए। उन्होंने टेक्निकल एंड ड्राइवर यूनियन के मेंबर्स को भी जांच में शामिल होने को कहा है।
hin_Deva hin_Deva hin_Deva hin_Deva hin_Deva